ഓണത്തിന് ഒരു മുറം പച്ചക്കറി: കെ.എം.എം.എല്ലില് നൂറുമേനി വിളവ് കൊല്ലം: സംസ്ഥാന സര്ക്കാരിന്റെ ഓണത്തിന് ഒരുമുറം പച്ചക്കറി പദ്ധതിയില് നൂറുമേനി വിളവുമായി കേരളാ മിനറല്സ് ആന്ഡ് മെറ്റല്സ് ലിമിറ്റഡ് കെ.എം.എം.എല്. കമ്ബനി ഗസ്റ്റ്ഹൗസിലെ ഒരേക്കറില് നടത്തിയ കൃഷിയുടെ വിളവെടുപ്പ് മാനേജിംഗ് ഡയറക്ടര് ജെ. ചന്ദ്രബോസ് നിര്വഹിച്ചു. പച്ചമുളക്, പയര്, വെണ്ട, വഴുതന, ചേന, പടവലം, പാവല്, വെള്ളരി, മത്തന്, കുമ്ബളം, നേന്ത്രക്കുല തുടങ്ങിയവയാണ് വിളവെടുത്തത്. പച്ചക്കറികള് പ്രദേശത്തെ 17 കുടുംബങ്ങള്ക്ക് നല്കി. ഒപ്പം ഓണപ്പുടവയും സമ്മാനിച്ചു. ചടങ്ങില് കെ.എം.എം.എല്ലിലെ കര്ഷകരായ ബാലകൃഷ്ണന്, പ്രശാന്തന് എന്നിവരെ പൊന്നാടയണിച്ച് ആദരിച്ചു. സുഭിക്ഷ കേരളം പദ്ധതിയുടെ ഭാഗമായാണ് 7.5 ഏക്കറില് ജൈവകൃഷി നടത്തിയത്. കെ.എം.എം.എല് ജനറല് മാനേജര് വി. അജയകൃഷ്ണന്, ട്രേഡ് യൂണിയന് നേതാക്കളായ എ.എ. നവാസ് സി.ഐ.ടി.യു, ആര്. ജയകുമാര് ഐ.എന്.ടി.യു.സി, ജെ. മനോജ്മോന് യു.ടി.യു.സി, ഫെലിക്സ് എ.ഐ.ടി.യു.സി, അഗ്രികള്ച്ചര് നോഡല് ഓഫീസര് എ.എം. സിയാദ്, കമ്മിറ്റി അംഗങ്ങളായ ധനേഷ്, ശ്രീജിത്ത്, അനൂപ്, പി.ആര്.ഒ പി.കെ. ഷബീര്, സെക്യൂരിറ്റി ഓഫീസര് ജോതിഷ് കുമാര്, സി.എല്.ഒ മോഹന് പുന്തല തുടങ്ങിയവര് പങ്കെടുത്തു.